Kašeľ
Dobrý deň. Trápi ma suchý dráždivý kašeľ, sem tam vykašlem hlien,cítim tlak na hrudi keď kašlem a škrabanie v krku. Aký sirup by ste mi odporučili? Rozmýšľala som či by nebol dobrý stoptussin. Pripadne niečo iné.Ďakujem vopred za radu.
Dobrý deň,
ďakujeme za Vašu otázku.
Stoptussin tlmí dráždenie na kašeľ, mení skladbu prieduškového hlienu a uľahčuje tak jeho vykašliavanie. Liek je určený na liečbu suchého, dráždivého, ťažko utíšiteľného kašľa rôzneho pôvodu. V prípade prítomného hlienu je vhodné podávať liek určený na liečbu vlhkého kašľa. Na liečbu ochorení dýchacích ciest, ktoré sú sprevádzané tvorbou hustého hlienu a vlhkým kašľom je vhodným liek
Dr.Max Acetylcystein
. Účinná látka acetylcysteín znižuje viskozitu hlienu a uľahčuje jeho vykašliavanie. Je vhodný pre dospelých a dospievajúcich od 14 rokov. Dávkovanie je 1x denne 1 tablety po jedle v doobedných hodinách, ktorá sa rozpustí v dostatočnom množstve vody.
Rovnako vhodným liekom je aj sirup
Ambroxol 30 mg/5 ml
, ktorý zvyšuje vylučovanie hlienu z dýchacích ciest, tvorbu pľúcneho surfaktantu (látky pokrývajúcej vnútorné steny pľúcnych mechúrikov) a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu, čo vedie k uľahčeniu vykašliavania a zmierneniu kašľa.
Škrabanie v krku je možné liečiť symtomaticky podávaním lokálnych
pastiliek
, prípadne
sprejov
.
Pri pretrvávajúcom kašli, obvzvlášť ak je sprevádzaný bolesťou na hrudníku, je vhodné zvážiť vyšetrenie u všeobecného lekára.
Prajem skoré uzdravenie.
S pozdravom
PharmDr. Veronika Kiabová